
PANEVĖŽIO PRADINĖS MOKYKLOS MOKINIŲ PAMOKŲ LANKOMUMO APSKAITOS IR MOKYKLOS NELANKYMO PREVENCIJOS          TVARKOS APRAŠAS


I SKYRIUS
BENDROSIOS NUOSTATOS

1. Panevėžio pradinės mokyklos (toliau – Mokykla) Mokinių pamokų lankomumo apskaitos ir mokyklos nelankymo prevencijos tvarkos aprašas (toliau – Tvarkos aprašas) parengtas, vadovaujantis Lietuvos Respublikos švietimo įstatymu, Vaikų teisių apsaugos pagrindų įstatymu ir Mokyklos darbo tvarkos taisyklėmis, Mokymosi sutartimi bei kitais Lietuvos Respublikos švietimo, mokslo ir sporto ministro įsakymais.
         2. Tvarkos aprašas nustato nepilnamečių mokinių, besimokančių pagal pradinio ugdymo programą (toliau kartu – mokiniai), praleistų pamokų pateisinimo galimybes, asmenų ir institucijų, atsakingų už mokinių mokyklos lankomumą, atsakomybes ir veiksmus. 
       3. Tvarkos aprašo paskirtis užtikrinti mokinių mokyklos lankomumą, bendradarbiaujant mokiniams, jų tėvams (globėjams, rūpintojams), mokytojams, švietimo pagalbos specialistams, švietimo įstaigos vadovams, visai mokyklos bendruomenei, kitoms, institucijoms, kurios atsakingos už vaiko teisės į mokymąsi užtikrinimą.
       4. Mokyklos nelankymas Tvarkos apraše suprantamas kaip mokinio neatvykimas į mokyklą, nedalyvavimas pamokoje (ar jos dalyje), kuri privaloma pagal mokyklos pamokų tvarkaraštį. 
       5. Tvarkos apraše vartojamos sąvokos atitinka Lietuvos Respublikos švietimo įstatyme ir  Lietuvos Respublikos vaiko teisių apsaugos pagrindų įstatyme vartojamas sąvokas.

II SKYRIUS
MOKINIO PRALEISTŲ PAMOKŲ PATEISINIMO GALIMYBĖS

      6. Mokinio neatvykimas į mokyklą (pamokas) gali būti pateisintas dėl šių priežasčių:
       6.1. ligos ar apsilankymo pas gydytoją:
       6.1.1. ne daugiau nei 5 mokymosi dienas per kalendorinį mėnesį gali pateisinti mokinio tėvai (globėjai, rūpintojai); 
       6.1.2. mokiniui, praleidus daugiau nei 5 dienas per kalendorinį mėnesį, praleistos pamokos pateisinamos įsitikinus, kad dėl mokinio ligos buvo kreiptasi į gydytojus (pvz., išrašu (informacija) iš Elektroninės sveikatos paslaugų ir bendradarbiavimo infrastruktūros informacinės sistemos (toliau – elektroninė sveikatos informacinė sistema) apie mokinio apsilankymą gydymo įstaigoje arba kitais įrodymais, pagrindžiančiais mokinio ligą ar apsilankymą pas gydytoją). Mokinio praleistas pamokas pateisina klasės mokytojas.
        6.2. kitų svarbių asmeninių priežasčių mokinio tėvų (globėjų, rūpintojų) prašymu gali būti pateisinamos ne daugiau nei 3 mokymosi dienos per pusmetį. 
       6.3. esant poreikiui dėl kitų svarbių asmeninių priežasčių pateisinti daugiau nei 3 mokymosi dienas tėvai (globėjai, rūpintojas) įsipareigoja užtikrinti, kad mokinys pagal įrašus el.dienyne Tamo savarankiškai atliks užduotis ir atsiskaitys už praleistas ugdymo programos temas per su klasės mokytoju, dalyko mokytojų sutartą terminą, bet ne vėliau kaip per dvi savaites.
       6.4. nepalankių oro sąlygų, įvykių, susijusių su visuomeniniu ar kitu transportu, kuriuo mokinys vyksta į mokyklą, eismo sutrikimų ar kitų nenugalimos jėgos (force majeure) aplinkybių.  Šiais atvejais praleistas pamokas pateisina mokinio tėvai (globėjai, rūpintojai) pranešdami apie tai klasės mokytojui.
        6.5. mokinio dalyvavimo sporto varžybose, olimpiadoje ir/ar kitame ugdomajame renginyje (toliau – renginys), kuris organizuojamas mokyklos arba kitų institucijų ar įstaigų. Jei renginį organizuoja ne mokykla, o kita institucija ar įstaiga, mokinio tėvai (globėjai, rūpintojai) dėl dalyvavimo renginyje klasės vadovui turi parašyti žinutę el. dienyne Tamo dėl praleistų pamokų pateisinimo iki renginio arba ne vėliau kaip kitą darbo dieną po jo. Prie prašymo pridedami jį pagrindžiantys dokumentai. Mokinio praleistas pamokas dėl jo dalyvavimo renginyje pateisina klasės mokytojas.
         6.6. mokinio tikslinio kvietimo atvykti į valstybinę ar savivaldybės instituciją ar įstaigą (pvz., pedagoginę psichologinę tarnybą, Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos (toliau – Tarnyba) ar jos įgaliotą teritorinį skyrių, teismą ir kt.), mokinio tėvams (globėjams, rūpintojams) pateikus mokyklai įrodymus (informaciją), patvirtinančius apsilankymą. Mokinio praleistas pamokas pateisina klasės mokytojas.
6.7. dėl sveikatos sutrikimų mokiniui esant mokykloje (pamokų tvarkaraštyje nustatytu laikotarpiu). Mokinio praleistas pamokas pateisina mokinio klasės mokytojas.
III SKYRIUS
MOKINIŲ, JŲ TĖVŲ (GLOBĖJŲ, RŪPINTOJŲ) IR MOKYKLOS ATSAKOMYBĖS UŽTIKRINANT MOKINIŲ MOKYKLOS LANKOMUMĄ

7. Už mokinio mokyklos lankomumą atsakingi:
7.1. mokinys, kuris privalo lankyti mokyklą (pamokas) reguliariai, kaip sutarta mokymo sutartyje ir numatyta mokyklos pamokų tvarkaraštyje;
7.2. nepilnamečio mokinio tėvai (globėjai, rūpintojai), kurie, veikdami išimtinai geriausiais vaiko interesais, turi:
7.2.1. užtikrinti, kad vaikas reguliariai ir punktualiai lankytų mokyklą (pamokas);
7.2.2. iš anskto arba iki tos dienos pamokų pradžios informuoti klasės mokytoją abiem pusėms priimtinu/sutartu būdu, jei vaikas negalės atvykti į mokyklą ar pamoką;
7.2.3. užtikrinti, kad po ligos į Mokyklą atveda sveiką vaiką;
7.2.4. pateikti teisingą informaciją apie vaiko esamą sveikatos būklę ir galias;
7.2.5. esant būtinybei mokiniui anksčiau išeiti iš Mokyklos ar vėliau į ją atvykti, iš anksto informuoja klasės mokytoją abiem pusėms priimtinu/sutartu būdu, nurodant išėjimo ar vėlesnio atvykimo laiką bei priežastį;
7.2.6. [bookmark: _GoBack] kai mokiniui skiriamas sanatorinis gydymas, apie tai nedelsiant informuoja Mokyklą raštu;
7.2.7. kylant lankomumo problemoms, atvyksta į individualius pokalbius su klasės mokytoju, socialiniu pedagogu, Mokyklos vadovais, bendradarbiauja su jais bei specialistais, teikiančiais mokymosi, psichologinę, socialinę, sveikatos priežiūros pagalbą, kontroliuoja ir koreguoja mokinio elgesį;
7.2.8. reguliariai (ne rečiau kaip kartą per savaitę) susipažįsta su mokinio lankomumo duomenimis elektroniniame dienyne (praleistų pamokų, pavėlavimų į pamokas skaičiumi);
7.2.9. atsako į klasės mokytojo, socialinio pedagogo, direktoriaus pavaduotojo ugdymui pranešimą dėl mokinio lankomumo ar vėlavimų į pamokas pranešimu elektroniniame dienyne;
7.2.10. pagal galimybes neplanuoja pamokų metu mokinio apsilankymo pas gydytojus ar kitų reikalų tvarkymo;
7.2.11. 6.1.2. punkte nurodyta tvarka pateikia informaciją, patvirtinančią vaiko apsilankymą gydymo įstaigoje, jei vaikas dėl ligos ar apsilankymo pas gydytoją per kalendorinį mėnesį praleido daugiau nei 5 dienas;
8. Klasės mokytojas:
8.1. mokiniui neatvykus į mokyklą  (tuo etveju, jei tėvai (globėjai, rūpintojai) nepraneša) tą pačią dieną kuo operatyviau informuoja mokinio tėvus (globėjus, rūpintojus) apie jų vaiko neatvykimą į mokyklą ar pamoką, išsiaiškina neatvykimo priežastis, reikalui esant informuoja mokyklos socialinį pedagogą ir Mokyklos administraciją. Informacija apie mokinio neatvykimą į mokyklą pateikiama raštu, įrašu elektroniniame  Tamo dienyne „n“ (neatvyko);
8.2. koordinuoja mokinių pamokų lankomumą, tiesiogiai atsakingas už klasės mokinių lankomumo apskaitą ir kontrolę, sistemina ir saugo Tėvų pateiktus rašytinius pamokas pateisinančius dokumentus, taip pat elektroninio dienyno žinutes vienerius mokslo metus;
8.3 bendradarbiauja su vadovaujamajai klasei dėstančiais mokytojais, direktoriaus pavaduotoju ugdymui, švietimo pagalbos specialistais ir sprendžia su lankomumu susijusius klausimus;
8.4. informuoja pamokų nelankančių, vėluojančių mokinių Tėvus apie praleistų pamokų ar vėlavimų skaičių (jei mokinys per mėnesį praleido 4 ir daugiau nepateisintų pamokų ar vėlavo daugiau nei 3 kartus per mėnesį), išsiaiškina pamokų praleidimo ar vėlavimo priežastis;
8.5. kviečia pokalbiui Tėvus, jei situacija kartojasi; kartu aiškinasi mokyklos nelankymo ar vėlavimo į pamokas priežastis, informuoja pagalbos mokiniui specialistus,  esant būtinybei kviečia į pasitarimus ar Vaiko gerovės komisijos posėdžius;
9. Mokytojai:
9.1. pamokai pasibaigus elektroniniame dienyne operatyviai pažymi nedalyvavusius pamokoje ir į ją vėlavusius mokinius;
9.2. pastebėję problemas dėl mokinio lankomumo (pvz., neatvyksta į atsiskaitomuosius darbus, vengia lankyti tik to dalyko pamokas, neateina į mokomojo dalyko pirmąją ar paskutiniąją tvarkaraštyje pamoką ir pan.) informuoja klasės mokytoją ir mokinio tėvus laišku elektroniniame dienyne.
10. Švietimo pagalbos specialistai:
10.1. bendradarbiauja su klasių mokytojais, mokinių Tėvais ir kitomis įstaigomis;
10.2. aiškinasi, vertina ir sprendžia pamokas praleidusių mokinių tokio elgesio priežastis;
10.3. konsultuoja klasių mokytojus;
10.4. planuoja (pagal poreikį) priemones mokinių lankomumui gerinti
11.  Socialinis pedagogas:
11.1. individualiai bendrauja su mokiniu, jo Tėvais ir įvertinęs mokinio pamokų nelankymo priežastis, jo socialines problemas, planuoja socialinės pagalbos teikimą vaikui, numato prevencines priemones grąžinti mokinį į mokyklą. Esant poreikiui rekomenduoja Mokyklos psichologo pagalbą;
11.2. rengia informaciją, naudojant NEMIS informacinę sistemą, Panevėžio miesto savivaldybės administracijos Švietimo skyriui apie vaikus (iki 16 metų amžiaus), nelankančius Mokyklos;
11.3. rengia dokumentus Valstybės vaiko teisių apsaugos ir įvaikinimo tarnybai ar/ir kitoms su vaiko gerove susijoms institucijoms.
12. Psichologas:
12.1. rekomenduoja klasės mokytojams ir dalykų mokytojams Mokyklos mokinių lankomumo problemų sprendimo būdus;
12.2. Tėvams sutikus, konsultuoja psichologinių problemų turintį mokinį, kurį tokiai pagalbai gali nukreipti klasės mokytojas, socialinis pedagogas ar klasių grupę kuruojantis direktoriaus pavaduotojas ugdymui.
13. Direktoriaus pavaduotojas ugdymui:
13.1. analizuoja klasės vadovo suteiktą ir/ar elektroniniame dienyne esančią informaciją apie pamokas praleidžiančius ar/ir Mokyklos nelankančius mokinius, bendradarbiauja su socialiniu pedagogu, psichologu, kitais specialistais, dalyvauja Vaiko gerovės komisijos veikloje; prireikus inicijuoja Mokyklos administracijos pasitarimus, svarstymus, pokalbius;
13.2. apie Mokyklos nelankančius mokinius informuoja Mokyklos direktorių.
14.  Vaiko gerovės komisija:
14.1. rūpinasi mokiniui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, atlieka kitas su mokinio gerove susijusias funkcijas;
14.2. organizuoja ir koordinuoja mokymo(si)/ugdymo(si), švietimo ar kitos pagalbos mokiniui teikimą;
14.3. renkasi į neeilinius posėdžius dėl Mokyklos nelankančių mokinių problemų sprendimo;
14.4. teikia rekomendacijas Mokyklos direktoriui dėl mokinių, praleidžiančių pamokas be pateisinamos priežasties, prevencinio poveikio priemonių taikymo;
14.5. teisės aktų nustatyta tvarka inicijuoja vaiko minimalios ar vidutinės priežiūros priemonės skyrimą, vaiko minimalios priežiūros priemonės pakeitimą, pratęsimą ar panaikinimą, teikia siūlymus savivaldybės administracijos Vaiko gerovės komisijai dėl vaiko minimalios priežiūros priemonių tobulinimo.
15. Mokyklos administracija:
15.1.  užtikrina švietimo pagalbos teikimą;
15.2.  siekdama gerinti mokinių pamokų lankomumą, bendradarbiauja su Mokyklos ir Panevėžio  miesto savivaldybės administracijos Vaiko gerovės komisija, Panevėžio  miesto savivaldybės administracijos Švietimo skyriumi, Tarpinstitucinio bendradarbiavimo koordinatoriumi, Panevėžio pedagogine psichologine tarnyba, kitais socialiniais partneriais;
15.3. organizuoja posėdžius, skirtus mokinių tėvams, nesilaikantiems šios Tvarkos;

IV SKYRIUS
MOKYKLOS VEIKSMAI UŽTIKRINANT MOKINIŲ MOKYKLOS LANKOMUMĄ

16. Jei mokinys einamųjų mokslo metų eigoje pakartotinai pažeidžia mokinio pareigą – reguliariai lankyti mokyklą, be pateisinamos priežasties nepraleisti pamokų ir kitų privalomų ugdymo proceso užsiėmimų, įvertinus pažeidimų aplinkybes ir apimtis, mokinio mokyklos nelankymo klausimas mokyklos nustatyta tvarka gali būti teikiamas nagrinėti mokyklos vaiko gerovės komisijoje. 
17. Jei mokinys einamųjų mokslo metų eigoje sistemingai (tris ir daugiau kartų) pažeidžia mokinio pareigą – reguliariai lankyti mokyklą, be pateisinamos priežasties nepraleisti pamokų ir kitų privalomų ugdymo proceso užsiėmimų nevykdymo, o teikta švietimo pagalba yra neveiksminga ir neefektyvi, mokyklos vadovas mokyklos vaiko gerovės komisijos siūlymu kreipiasi į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo. Mokykla, turėdama pagrįstos informacijos apie galimus vaiko teisių pažeidimus, neužtikrinamas vaiko teises ir geriausius interesus bei atlikusi teisės aktais paskirtas funkcijas vaiko teisių apsaugos srityje, informaciją apie galimus vaiko teisių pažeidimus (apie galimą vaiko teisių pažeidimą, tai pagrindžiančius faktus ir priemones, kurių imtasi situacijai išsiaiškinti ir spręsti), kreipiasi į Tarnybą ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo. 
18. Jei mokinys nelankė mokyklos ir per mėnesį be pateisinamos priežasties praleido daugiau kaip pusę pamokų ar ugdymui skirtų valandų, mokykla, išnaudojusi visas švietimo pagalbos mokiniui teikimo galimybes, gali kreiptis į vaiko nuolatinės gyvenamosios vietos savivaldybę su prašymu dėl vaiko minimalios priežiūros priemonių skyrimo. 

V SKYRIUS
BAIGIAMOSIOS NUOSTATOS

19. Tvarka skelbiama Mokyklos interneto svetainėje.
20. Mokinius su šia Tvarka supažindina klasių mokytojai.
21. Visų klasių mokinių Tėvai su Tvarka supažindinami klasių tėvų susirinkimų metu ar pranešimu elektroniniame dienyne pateikiant nuorodą į Mokyklos interneto svetainę. Tvarkos nuostatos sistemingai primenamos tėvų susirinkimų metu.
22. Pedagogai su šia tvarka supažindinami pasirašytinai.
23. Už Tvarkos vykdymą atsakingi mokiniai, klasių vadovai, dalykų mokytojai, švietimo pagalbos specialistai, administracija.
24. Tvarka gali būti keičiama ir/ar papildoma inicijavus Mokyklos bendruomenės nariams.
25. Mokykloje išrašai (informacija) iš elektroninė sveikatos informacinės sistemos apie mokinio apsilankymą gydymo įstaigoje ar kiti įrodymai, pagrindžiantys mokinio ligą ar apsilankymą pas gydytoją, nėra saugomi. Pateisinus mokinio praleistas pamokas išrašai (informacija) iš elektroninė sveikatos informacinės sistemos apie mokinio apsilankymą gydymo įstaigoje ar kiti įrodymai, pagrindžiantys mokinio ligą ar apsilankymą pas gydytoją, sunaikinami.

